**Til inspiration**

1. **Formål**

Formålet med denne procedure er at sikre opfølgning på virksomhedens medarbejderes kompetencer og uddannelser. Derudover skal proceduren sikre, at medarbejderne bliver tilmeldt og gennemfører kompetencer og uddannelser, som er krævet for at kunne indgå i opgaveløsning.

1. **Afgrænsning**

Denne procedure afgrænses til kun at omhandle opfølgning på kompetencer og uddannelser, der har et jernbanesikkerhedsmæssigt indhold, eller giver beføjelser til at løse jernbanesikkerhedsmæssige ansvar.

1. **Brugere af procedure**

Proceduren vedrører den jernbanesikkerhedsansvarlige, samt medarbejdere der løfter jernbanesikkerhedsmæssige ansvar, og/eller indgår i opgaver hvor der indgår jernbanesikkerhed.

1. **Definitioner**

*(evt. skriv her ord eller begreber der letter læsning som f.eks. forkortelser og tekniske termer)*

1. **\* Registreringer**

I proceduren indgår følgende dokumenter, som efter udfyldelse skal arkiveres i virksomheden:

* Skema for Kompetence registrering (jernbanesikkerhed)
* Skema for Kompetence opfølgning samtale

De udfyldte skemaer arkiveres på virksomhedens P:drev

1. **\* Procedure**

Den jernbanesikkerhedsansvarlige SKAL sikre, at der gennemføres kompetencesamtale med alle nye medarbejdere, som løfter jernbanesikkerhedsmæssige ansvar og/eller indgår i opgaver, hvor der indgår jernbanesikkerhed.

Den jernbanesikkerhedsansvarlige er ligeledes ansvarlig for at den gennemførte samtale dokumenteres og arkiveres.

Kompetencesamtaler SKAL gennemføres:

1. Når der ansættes nye medarbejdere i virksomheden. Samtalen SKAL gennemføres og dokumenteres og registreres inden den nye medarbejder allokeres til en opgave, hvori der indgår jernbanesikkerhed
2. Når der sker ændringer i medarbejderens kompetence. Det være sig bortfald af kompetencer samt ved opnåelse af nye kompetencer
3. Løbende med faste intervaller. En kompetencevurdering skal i gennemsnit gennemføres hver 12. måned. Hvis der ikke er gennemført en kompetencevurderingen indenfor dette interval, må medarbejderen IKKE løfte et jernbanesikkerhedsmæssige ansvar eller indgå i opgaver, hvori der indgår jernbanesikkerhed

Indkaldelse til kompetencesamtaler styres i en elektronisk kalenderfunktion. Der udsendes påmindelse om at indkalde til samtale 2 måneder, 14 dage samt 2 dage før at samtalen skal afholdes. Dette gøres for at sikre, at samtalen afholdes indenfor 12 måneders reglen.

1. **Ændringslog**

*(Hvad er blevet ændret i dokumentet)*

|  |  |  |
| --- | --- | --- |
| Versions nr. | Beskrivelse af ændring | Ændret af: Initialer/dato |
|  |  |  |
|  |  |  |
|  |  |  |
|  |  |  |
|  |  |  |